CELEX: 62015CA0174
Language: da
Date: 2016-11-10 00:00:00
Title: Sag C-174/15: Domstolens dom (Tredje Afdeling) af 10. november 2016 — Vereniging Openbare Bibliotheken mod Stichting Leenrecht (anmodning om præjudiciel afgørelse fra Rechtbank Den Haag — Nederlandene) (Præjudiciel forelæggelse — ophavsret og beslægtede rettigheder — udlejnings- og udlånsrettigheder i forbindelse med beskyttede værker — direktiv 2006/115/EF — artikel 1, stk. 1 — udlån af eksemplarer af værker — artikel 2, stk. 1 — udlån af værker — udlån af en bog i digital form — offentlige biblioteker)

16.1.2017   
            
            
               DA
            
            
               Den Europæiske Unions Tidende
            
            
               C 14/6
            
         Domstolens dom (Tredje Afdeling) af 10. november 2016 — Vereniging Openbare Bibliotheken mod Stichting Leenrecht (anmodning om præjudiciel afgørelse fra Rechtbank Den Haag — Nederlandene)
   (Sag C-174/15) (1)
   
   ((Præjudiciel forelæggelse - ophavsret og beslægtede rettigheder - udlejnings- og udlånsrettigheder i forbindelse med beskyttede værker - direktiv 2006/115/EF - artikel 1, stk. 1 - udlån af eksemplarer af værker - artikel 2, stk. 1 - udlån af værker - udlån af en bog i digital form - offentlige biblioteker))
   (2017/C 014/07)
   Processprog: nederlandsk
   
      Den forelæggende ret
   
   Rechtbank Den Haag
   
      Parter i hovedsagen
   
   
      Sagsøger: Vereniging Openbare Bibliotheken
   
      Sagsøgt: Stichting Leenrecht
   
      Procesdeltagere: Vereniging Nederlands Uitgeversverbond, Stichting LIRA og Stichting Pictoright
   
      Konklusion
   
   
               1)
            
            
               Artikel 1, stk. 1, artikel 2, stk. 1, litra b), og artikel 6, stk. 1, i Europa-Parlamentets og Rådets direktiv 2006/115/EØF af 12. december 2006 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret skal fortolkes således, at begrebet »udlån« som omhandlet i disse artikler omfatter udlån af et eksemplar af en bog i digital form, når dette udlån foretages ved, at dette eksemplar placeres på et offentligt biblioteks server, og ved at det gøres muligt for en bruger at gengive det nævnte eksemplar ved at downloade det til sin egen computer, idet der i udlånsperioden kun kan downloades et enkelt eksemplar, og idet det eksemplar, som den pågældende bruger har downloadet, ikke længere kan anvendes af vedkommende efter udløbet af denne periode.
            
         
               2)
            
            
               EU-retten og bl.a. artikel 6 i direktiv 2006/115 skal fortolkes således, at den ikke er til hinder for, at en medlemsstat gør anvendelsen af artikel 6, stk. 1 i direktiv 2006/115 betinget af, at eksemplaret af en bog i digital form, som et offentligt bibliotek har stillet til rådighed, er blevet bragt i omsætning ved et første salg eller anden overdragelse af ejendomsret i Den Europæiske Union af indehaveren af retten til spredning til almenheden eller med dennes samtykke som omhandlet i artikel 4, stk. 2, i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet.
            
         
               3)
            
            
               Artikel 6, stk. 1, i direktiv 2006/115 skal fortolkes således, at den er til hinder for, at den undtagelse, for så vidt angår retten til offentligt udlån som den fastsætter, finder anvendelse i forhold til et offentligt biblioteks tilrådighedsstillelse af et eksemplar af en bog i digital form, hvis eksemplaret er erhvervet fra en ulovlig kilde.
            
         
      (1)  EUT C 213 af 29.6.2015.